અમદાવાદ: અડાલજ નજીકના ઉવારસદમાં ચાલતા જુગારના અડ્ડા પર પોલીસે છાપો મારી દસ જુગારિયાઓને જુગાર રમતા ઝડપી લઈ રૂ. દસ લાખની કિંમતનો મુદ્દામાલ કબજે કરી અા અંગે ગુનો દાખલ કર્યો છે. અા અંગેની વિગત એવી છે કે અડાલજ નજીક અાવેલા ઉવારસદ ગામે ઈંટોના ભઠ્ઠ્ા નજીક ખુલ્લા મેદાનમાં મોટાપાયે જુગાર રમાતો હોવાની બાતમીના અાધારે પોલીસે દરોડો પાડ્યો હતો. પોલીસે દરોડો પાડતાં જ જુગારિયાઓએ ભાગી છૂટવા માટે ભારે ધમપછાડા કર્યા હતા પરંતુ પોલીસે કિશોર ઠાકોર, અશોક ઠાકોર, લાલ બળદેવ ઠાકોર, જીતુ ઠાકોર, શકરા ઠાકોર, સુરેશ ચૌધરી, લાલજી વાઘેલા, હસમુખ પટેલ, ચેહુજી ઠાકોર સહિત દસની ધરપકડ કરી રોકડ રકમ, સાત મોબાઈલ, છ બાઈક, બે કાર સહિત રૂ. દસ લાખની કિંમતનો મુદ્દામાલ કબજે કરી અાગળની કાર્યવાહી હાથ ધરી છે.